10/11/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de novembro de 2016 da Xefatura Territorial da Coruña, de información pública da autorización, construción e declaración de utilidade pública da repotenciación do parque eólico Serra da Panda en Mañón e Ortigueira (IN 661A 2016/1)

En cumprimento do disposto na lexislación: - Lei 24/2013, do 26 de decembro, do sector eléctrico. - Lei 8/2009, do 22 de decembro, pola que se regula o aproveitamento eólico de Galicia e se crean o canon eólico e o Fondo de Compensación Ambiental. - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. - Decreto 138/2010, do 5 de agosto, polo que se establece o procedemento e as condicións técnico administrativas para a obtención das autorizacións de proxectos de repotenciación de parques eólicos existentes na Comunidade Autónoma de Galicia. Sométese a información pública a solicitude presentada pola empresa Iberdrola Renovables Galicia S. A. U. para as instalacións que se describen a continuación: Solicitante: Iberdrola Renovables Galicia S. A. U Domicilio social: rúa Circunvalación nº 17 32350 A Rúa (Ourense) Denominación do proxecto: Repotenciación do parque eólico Serra da Panda Concellos afectados: Mañón e Ortigueira. Potencia máxima a instalar: 4 MW. Nº aeroxeradores a eliminar: 6 aeroxeradores de 660 KW correspondentes ao exped. IN661A 15/1998. Nº aeroxeradores a instalar: 2 (potencia nominal de cada aeroxerador: 2000 KW, limitados a 1980 KW para non superar a potencia actual do parque) Potencia máxima a evacuar polo parque repotenciado: 18,48 MW Orzamento Total: 3.397.195,92 € A área afectada pola actuación prevista, está definida polos seguintes vértices: Características técnicas da instalación:  2 aeroxeradores de 2 MW de potencia nominal unitaria con xerador doblemente alimentado, montados sobre fuste tubular metálico cunha altura de 78 m e un diámetro de rotor de 97 m.  2 centros de transformación de potencia unitaria 2.300 kVA e con relación de transformación de 0,69/20 kV, instalados no interior de torre de aeroxerador coa correspondente aparamenta de seccionamiento, manobra e protección.  Rede eléctrica subterránea de ternas de cables unipolares Al tipo HEPRZ1 12/20kV K AI +H16 de seccións 1x150mm 2 e 1x400mm 2. – Circuito 1 modificado: 3.674 m – Circuito 2 modificado: 3.501 m – Circuito 3 modificado: 1.956 m  Desmantelamento de 6 aeroxeradores e restauración das súas correspondentes zapatas e plataformas. - A autorización administrativa e de construción do proxecto de execución (sustitución de 6 aeroxeradores por 2 novos de 2 MW cada un, aínda que limitados a 1,98 MW). -A declaración de utilidade pública, coa necesidade de urxente ocupación que iso implica, da repotenciación do parque eólico Serra da Panda. A declaración de utilidade pública levará implícita, de acordo co artigo 56 da Lei 24/2013, do 26 de decembro, do sector eléctrico, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. O que se fai público para o coñecemento xeral dos propietarios dos predios que figuran no anexo a esta resolución, así como das persoas que, sendo titulares de dereitos reais ou intereses económicos sobre os bens afectados, fosen omitidos, para que poidan examinar o expediente, na Xefatura Territorial da Consellería de Economía, Emprego e Industria da Coruña, sita na rúa Vicente Ferrer, nº 2, 2º andar, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. Para idénticos efectos, e no prazo de 30 días que comezará a contar a partir do día seguinte ao da última publicación desta resolución, o proxecto correspondente ás instalacións da repotenciación do Parque Eólico de Serra da Panda poderase examinar nos concellos de Mañón e Ortigueira. A Coruña, 4 de novembro de 2016 Isidoro Martínez Arca Xefe Territorial da Coruña